**קול קורא לתושבי מטה אשר ומעלה יוסף**

**להגשת מועמדות לתפקיד מתנדב/ת - איש/אשת קשר יישובי לתעסוקת וותיקים**

**במרכז מעברים גליל מערבי**

* **תפקיד ייחודי לתחום חדש ומתפתח**

**קידום תעסוקה בקרב וותיקים ביישוב**

**סיוע לחזרת הוותיקים לשוק התעסוקה ו/או הקמת יזמות/עסק מהבית, תחום חדשני ומאתגר.**

* **המטרה**

**לאפשר לוותיקים החל מגיל 55 תעסוקה *ופרנסה* איכותית.**

**תכנית ה"פלוס בשישים"** פועלת במרכז מעברים, בשותפות משרד הרווחה, המשרד לשיויון חברתי, אשל ג'וינט, עמותות הוותיק והמועצות האזוריות מטה אשר ומעלה יוסף.

**התכנית נוצרה כדי לספק לוותיקים הרוצים להשתלב מחדש בשוק העבודה (כשכירים ו/או כעצמאיים)** מעטפת הדרכה וסיוע מקצועי הכוללת הכשרות, סדנאות וליווי פרטני (ההשתתפות ללא עלות).

**על מנת להגיע לוותיקים בכל יישובי המועצות יש צורך באיש/ת קשר לחיבור בין הוותיקים, הנהלת היישוב ורכז תכנית ה"פלוס בשישים" במרכז מעברים.**

אנו מזמינים אתכם, תושבים וותיקים, להציע מועמדות לתפקיד בתחום חדשני ומתפתח.

* **מה מצופה מהמתנדב/ת?**
* ללמוד ולהכיר את תכנית "הפלוס בשישים" במעברים.
* רצון להיות שותף פעיל ויוזם במציאת פתרונות תעסוקתיים לוותיקים ביישוב.
* רצון ונכונות להיות נציג היישוב ואיש הקשר של הוותיקים עם מרכז מעברים.
* מוכנות ופניות לפעילות בנושא בהיקף של כ - 4 שעות שבועיות.
* **הגדרת התפקיד:**

1. נציג רשמי של היישוב לענייני וותיקים בנושאי תעסוקה ופרנסה.
2. השתתפות במפגשי הכשרה, הדרכה והעשרה בתחום המתקיימים מספר פעמים בשנה.
3. סיוע ב"שיווק ומיתוג" תכנית ה"פלוס בשישים" ביישוב - ייזום, יידוע ועידוד וותיקים להיעזר בתכנית בנושאי תעסוקה ופרנסה.
4. הפניית מועמדים לתעסוקה לרכז תכנית ה"פלוס בשישים".
5. במידת הצורך ולאחר הכשרה - ליווי וותיקים בתהליכי קליטה והשתלבות במקום העבודה.
6. קיום קשר קבוע עם רכז התכנית במרכז מעברים בקשר לתכניות הכשרה, לסדנאות, להרצאות ולפעילויות אחרות מטעם התכנית והפצתן ביישוב.
7. עזרה בביצוע הרשמות לפעילויות השונות של התכנית.
8. עדכון שוטף של רשימת הוותיקים ביישוב והעברתה לידיעת מעברים ועמותות הוותיק.
9. במידת הצורך, ועל פי פנייה של הנהלת היישוב, ישתתף איש הקשר בקידום נושאי תעסוקה של וותיקים ביישוב.

* **קריטריונים:**
* **מותנה באישור ובהמלצת הנהלת היישוב וועדת קבלה במרכז מעברים.**
* **התחייבות להשתתפות בכל מפגשי ההכשרה והליווי המקצועי (הכשרה בסיסית ולאחר מכן מפגשי ליווי במהלך השנה).**

**קול קורא זה תקף עד ליום ראשון ה - 18.11.2020**

**את שמות המועמדים/ות ופרטי הקשר עמם יש לשלוח למייל: amiv@mwg.org.il**

**לפרטים נוספים:**

**מעברים** - עמי וקנין, רכז תכנית ה"פלוס בשישים" - 0506230723 / 049109039 / amiv@mwg.org.il

**עמותת הוותיק גליל מערבי** - ג'יין צינקוס, רכזת התנדבות - 0549421220 / [janec@matteasher.org.il](mailto:janec@matteasher.org.il)

**מעלה יוסף** - מירי לוי, מנהלת האגף לאזרחים וותיקים - 0507619274 / miri@maaleyos.matnasim.co.il

**בהצלחה!**